Ne ouien ket e oa bet azasaet troioù-kaer Artemis Fowl e bannoù-treset. Ul levrenn a  zo hepken.  Ul levr bannoù-treset plijus eo, doare comics e keñver tresañ. Pep chabistr a zo kinniget gant ur baperenn eus teuliad Artemis Fowl, gant ditouroù kuzh ha tout, se zo plijus-tre.  Efedus an dezrevelliñ, diverraet mat an istor (ma m eus soñj mat, pell zo em eus lennet ar romant). Marteze e lârfen on bet dipitet gant tudenn Artemis Fowl, re diwar chorre un tamm. Met na vir ket da gaout kalz plijadur o lenn, neuze nhallan ket klemm!